section_heading: Životopis
paragraph_text: Rodio se 1966. godine. Fotografiranjem i razvijanjem fotografija bavi se još od osnovne škole. Uznapredovao je tako da je izlagao već kad je bio gimnazijalac u karlovačkoj gimnaziji. Maturirao je 1985. godine. Prvi je put bio na praksi u Karlovačkom tjedniku i Večernjem listu 1984. godine. Godine 1985. radio je za Vjesnik, pa zatim opet za Večernji list od 1986. i od 1990. za Karlovački tjednik kao suradnik. Poslije je prešao u stalni radni odnos u Karlovačkom tjedniku. Sve je godine u Domovinskom ratu bio u fotoreporter u Karlovačkom tjedniku. Od 1996. godine je grafički urednik u istom listu. Danas se bavi digitaliziranjem fotografije. Izlagao je svoje analogne i digitalne fotografije na brojnim skupnim izložbama u zemlji i inozemstvu, a nekoliko je puta samostalno izlagao. Predsjednik je karlovačke udruge fotografa Kafotka.